‘সত্য মাথা উঁচু করে…’, বিচ্ছেদের গুঞ্জনে মধ্যে পোস্ট ধনশ্রীর

কলকাতা: মাত্র চার বছরের মধ্যেই সুখের সংসারে ভাঙন। যজুবেন্দ্র চাহালের (Yuzvendra Chahal) সঙ্গে বিবাহবিচ্ছেদ হতে চলেছে স্ত্রী ধনশ্রী বর্মার (Dhanashree Vermas)। ডিভোর্স-চর্চায় এতদিন মুখ বন্ধই রেখেছিলেন ধনশ্রী। চাহালের সঙ্গে বিবাহবিচ্ছেদের জল্পনার মাঝেই মুখ খুললেন ধনশ্রী। অন্যদিকে ডিভোর্স গুঞ্জনের মধ্যে বড় ধাক্কা চাহেলের জন্য। আসন্ন বিজয় হাজারে ট্রফিতে হরিয়ানা ক্রিকেট স্কোয়াড থেকে তাঁর নাম বাদ পড়েছে। এই টুর্নামেন্টে গ্রুপ পর্যায়ের ম্যাচেও চাহালকে রাখেনি হরিয়ানা ক্রিকেট দল।

যুজবেন্দ্র চাহাল ও ডাক্তার-কোরিওগ্রাফার ধনশ্রী বর্মার ডিভোর্সের খবর নিয়ে জল্পনা রীতিমতো তুঙ্গে। সম্প্রতি সোশ্যাল মিডিয়ায় স্ত্রী’‌র সঙ্গে থাকা সমস্ত ছবি সরিয়ে দিয়েছিলেন চাহাল। কিন্তু ধনশ্রী তা করেননি। ধনশ্রীর সঙ্গে প্রতীক উতেকরের সঙ্গে তাঁর একটি ছবিকে আলোচনা শুরু হয়েছিল। কাঠগড়ায় তোলা হচ্ছিল ধনশ্রীকে। এবার এক রহস্যময়ী নারীর সঙ্গে দেখা যায় চাহালকে। আর তারপর দেখা ধনশ্রীর ইনস্টাগ্রাম স্টোরি। ধনশ্রী দাবি করেছে এই সব খবর রটানোর ফলে তাঁর ও তাঁর পরিবারের উপর মানসিক চাপ সৃষ্টি হচ্ছে। গোটা পরিবারেরই ক্ষতি হচ্ছে। তিনি নিজের পোস্টে ট্রোলারদের রীতিমতো এক হাত নিয়েছেন।

আরও পড়ুন: সিমি-পতৌদির প্রেম ভেঙেছিল শর্মিলার জন্যই! গভীর রাতের ঘটনা বদলে দিয়েছিল তিনটি জীবন

ধনশ্রী লিখলেন, ‘গত কয়েকটা দিন আমার পরিবার এবং আমার জন্য কঠিন ছিল। খুবই বিরক্তিকর হতাশাজনক। যে কোনও রকম ফ্যাক্ট চেকিং ছাড়াই, ভিত্তিহীন লেখা এবং ঘৃণা ছড়ানোর চেষ্টা করা ট্রোলদের মাধ্যমে রীতমতো আমার চরিত্র হনন করা চলছে। আমি নিজের সত্যকে বেশি গুরুত্ব দিয়েছি। নিজের মূল্যবোধ ধরে রেখে এগিয়ে যাওয়ার সিদ্ধান্ত নিয়েছি। তাঁর চুপ থাকার কারণ দুর্বলতার পরিচয় নয়। ‘আমার চুপ থাকাটা আমার দুর্বলতার পরিচয় নয়, শক্তির পরিচয়। সত্য মাথা উঁচু করে দাঁড়িয়ে থাকে, কোনওরকম আত্মপক্ষ সমর্থনের প্রয়োজন পড়ে না।’ এদিকে মঙ্গলবার রাতে চাহালকে মুম্বইয়ের জেডব্লিউ ম্যারিয়ট হোটেলে একজন অজ্ঞাত মহিলার সঙ্গে দেখা যায়।

অন্য খবর দেখুন